31997R2536
L 347/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2536/97 НА СЪВЕТА
от 16 декември 1997 година
за изменение на Регламент (ЕИО) № 338/91 за определяне на стандарта на Общността за качество за пресни и охладени кланични трупове на овце и Регламент (ЕИО) № 2137/92 относно скàла на Общността за класификация на кланичните трупове на овце и определяне на стандарта на Общността за качеството на пресни и охладени кланични трупове на овце
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 3013/89 на Съвета от 25 септември 1989 г. относно общата организация на пазара за овче и козе месо (1), и по-специално член 4, параграф 2 от него,
като взе предвид предложението на Комисията,
като има предвид, че Регламент (ЕИО) № 338/91 на Съвета (2) се прилага до края на 1997 пазарна година в очакване на създаването на стандарти на Общността относно класификацията на кланичните трупове; като има предвид, че не е постигнат достатъчен напредък, който да позволи замяна на сегашния стандартна Общността за качество с въпросните стандарти; като има предвид, че поради това следва да се запази сегашният стандарт за качество;
като има предвид, че с оглед заключенията от доклада на Комисията относно прилагането на Регламент (ЕИО) № 2137/92 (3) поставената от Съвета цел за това да се направи използването на скàлата на Общността задължително за всички кланици на Общността, одобрени за търговия в рамките на Общността, по възможност през 1999 пазарна година и във всички случаи преди 1 януари 2000 г., за момента не следва да се преследва; все пак трябва да се запази възможността за преразглеждане на тази цел въз основа на доклад, който Комисията ще представи преди 31 юли 2002 г.;
като има предвид, че за да се улесни отчитането на цените, държавите-членки трябва да бъдат оправомощени да подразделят категория „C“ в приложение III към Регламент (ЕИО) № 2137/92 на две подкатегории,
ПРИЕ НАСТОЯЩИЯ РЕГЛАМЕНТ:
Член 1
Член 2, втора алинея от Регламент (ЕИО) № 338/91 се заличава.
Член 2
Регламент (ЕИО) № 2137/92 се изменя, както следва:
1.
Към член 3, параграф 3 се добавя следната алинея:
„Държавите-членки, използващи системата за класификация, предвидена в приложение III, са оправомощени да подразделят категория „C“ на две подкатегории.“
2.
Член 9 се заменя със следния текст:
„Член 9
Комисията представя доклад на Съвета най-късно до 31 юли 2002 г. относно действието на настоящия режим, заедно със съответни предложения, при необходимост, по-специално по отношение на скàлата за класификация на кланичните трупове с оглед задължителното ѝ прилагане, ако е възможно.“
Член 3
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1997 година.